b'\n_START_ARTICLE_\nManierizem\n_START_PARAGRAPH_\nManierizem je umetnostni stil, poimenovan po italijanski besedi maniera (v pomenu\xc2\xa0\xc2\xbbna\xc4\x8din, osebni stil, manira\xc2\xab), ki se je pojavil v zgodovinskem obdobju med renesanso in barokom. Pojavil se je hkrati v slikarstvu, kiparstvu, glasbi, knji\xc5\xbeevnosti in gradbeni\xc5\xa1tvu (zlasti kot izumi vodometov, slapov, parkov). Prvi nastopi manierizma so bili v letu 1515 v Italiji, kjer se je razvijal do leta 1600. Drugod po Evropi je zaznamoval obdobja od leta 1550 do 1610 v Franciji in \xc5\xa0paniji, od leta 1560 do 1610 v Nem\xc4\x8diji, do leta 1680 pa se je razvijal v severni in srednji Evropi. Umetnostni zgodovinarji danes menijo, da je prav manierizem odprl s svojimi novostmi pot kasnej\xc5\xa1im modernim stilom, kot so ekspresionizem, dadaizem, surrealizem in kubizem.'